Десислав Начков
Замислена мъгла

chitanka.info

Посвещавам на светлата памет на дядо Стоян и баба Митка

Замислена мъгла

от есенна сълза,

стаила сив покой

от капчици безброй.

Последна блага вест

за пътника злочест,

залюбил вечността,

спасен от тленността.

Живота изживял

във радост и печал

и своя път поел

след вечния предел.

Замислена мъгла

от есенна сълза,

на спомен вечно жив

последния мотив.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.